Page:Oxford Book of English Verse 1250-1900.djvu/465

 They hae sought it up, they hae sought it down, They hae sought it maist severely, Till they fand it in the fair plum-tree That shines on the bowling-green of Airlie.

He hath taken her by the middle sae small, And O but she grat sairly! And laid her down by the bonnie burn-side, Till they plunder'd the castle of Airlie.

'Gif my gude lord war here this night, As he is with King Charlie, Neither you, nor ony ither Scottish lord, Durst avow to the plundering of Airlie.

'Gif my gude lord war now at hame, As he is with his king, There durst nae a Campbell in a' Argyll Set fit on Airlie green.

'Ten bonnie sons I have borne unto him, The eleventh ne'er saw his daddy; But though I had an hunder mair, I'd gie them a' to King Charlie!'

378. The Wife of Usher's Well

There lived a wife at Usher's well, And a wealthy wife was she; She had three stout and stalwart sons, And sent them o'er the sea.